|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/24-01/150

URBROJ: 2170-30-24-3

Omišalj, 20. prosinca 2024.

|  |
| --- |
| **POZIV NA DOSTAVU PONUDA****Predmet nabave:** Najam fotokopirnih uređaja u 2025. i 2026. godini**Evidencijski broj nabave:** 75/24**CPV oznaka:** 30121000 - Oprema za fotokopiranje i termičko kopiranje |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; u daljnjem tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Slijedom navedenog, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21 i 25/23).

1. **EVIDENCIJSKI BROJ NABAVE:**

75/24.

1. **PROCIJENJENA VRIJEDNOST NABAVE:**

9.000,00 EUR (bez PDV-a).

1. **OPIS PREDMETA NABAVE:**

Predmet nabave obuhvaća:

* najam 7 (sedam) komada fotokopirnih aparata za potrebe redovnog poslovanja Naručitelja
* dobavu, isporuku i ugradnju tonera i tinti za 2 (dva) fotokopirna aparata u vlasništvu Naručitelja (Canon i-SENSYS MF4550d i Canon PIXMA iX6850).

Predmet nabave, **isključivo u dijelu koji se odnosi na najam fotokopirnih aparata**, obuhvaća sljedeće poslove:

* isporuka fotokopirnih aparata na lokaciju Naručitelja
* instalacija i konfiguracija fotokopirnih aparata i pratećeg softvera
* edukacija osoblja Naručitelja za korištenje fotokopirnih aparata
* redovito održavanje, servis i otklanjanje kvarova na fotokopirnim aparatima
* programska podrška pri poteškoćama s softverom fotokopirnih aparata
* dobava, isporuka i instalacija rezervnih i potrošnih dijelova (tinte, toneri, waste containeri i sl.)
* deinstalacija i otprema fotokopirnih aparata po isteku okvirnog sporazuma, odnosno po isteku važenja posljednjeg ugovora sklopljenog temeljem okvirnog sporazuma.

Predmet nabave potrebno je realizirati sukladno:

* uvjetima ovog Poziva
* Troškovniku koji se stavlja ponuditeljima na raspolaganje kao Prilog 2. ovog Poziva te čini njegov sastavni dio
* Tehničkoj specifikaciji ponuđene robe koja se stavlja ponuditeljima na raspolaganje kao Prilog 3. ovog Poziva te čini njegov sastavni dio
* važećim zakonima i propisima iz područja vezanih za predmet nabave
* važećim normativima, standardima i pravilima struke.

**Predmetom nabave nije obuhvaćena dobava fotokopirnog papira, koji trošak snosi Naručitelj.**

U slučaju utvrđene potrebe za najmom dodatnih fotokopirnih aparata i/ili realizacijom dodatnih količina troškovničkih stavki, odabrani ponuditelj je dužan na zahtjev Naručitelja osigurati dodatne aparate i/ili količine troškovničkih stavki, o čemu će se sklopiti dodatak okvirnog sporazuma te, po potrebi, pojedinačnog ugovora sklopljenog temeljem okvirnog sporazuma. Dodatni aparati moraju zadovoljavati minimalne tehničke karakteristike propisane ovim Pozivom i pripadajućim prilozima.

Budući se radi o predmetu nabave za koji Naručitelj zbog njegove prirode ne može unaprijed odrediti točnu količinu pojedinačnih troškovničkih stavki, Troškovnikom su predviđene okvirne količine istih. Stvarni obujam izvršenja pojedinačnih stavaka Troškovnika može biti veći ili manji od predviđenih količina.

Ponuditelji su dužni u jedinične cijene iz ponudbenog Troškovnika uključiti sve troškove neophodne za realizaciju predmeta nabave, poput troškova rada, prijevoza, osnovnog i potrošnog materijala, rezervnih i potrošnih dijelova, montaže i demontaže, osiguranja, softvera, licenci i sl. Naknade iznad jediničnih cijena navedenih u ponudbenom Troškovniku neće se priznavati.

**Odabrani ponuditelj je dužan otpočeti s uklanjanjem kvarova ili drugih poteškoća koje utječu na funkciju fotokopirnih aparata u najmu najkasnije u roku od 24 (dvadeset četiri) sata od prijave istih, dok je u hitnim slučajevima odabrani ponuditelj obvezan otpočeti s otklanjanjem kvara/poteškoće bez odlaganja, u najkraćem mogućem roku, a najkasnije u roku od 4 (četiri) sata od prijave kvara.** Hitnim slučajem se smatra kvar ili poteškoća koja uzrokuje zastoj u radu uređaja ili prekid u radu programa, koji uzrokuju značajne posljedice na poslovni proces Naručitelja. U slučaju da se utvrđeni kvar ili poteškoća ne može otkloniti po izlasku na lokaciju Naručitelja, odabrani ponuditelj je obvezan zamijeniti onesposobljeni uređaj drugim uređajem sličnih ili boljih karakteristika i funkcionalnosti u roku od **24 (dvadeset četiri) sata.**

Odabrani ponuditelj je dužan **najmanje jednom mjesečno izvršiti obilazak fotokopirnih aparata u najmu na lokaciji Naručitelja**, u sklopu kojeg je dužan izvršiti najmanje:

* pregled općeg stanja/funkcionalnosti fotokopirnih aparata
* čišćenje fotokopirnih aparata
* zamjenu rezervnih i potrošnih dijelova fotokopirnih aparata
* regulaciju i kalibriranje rada fotokopirnih aparata
* očitanje stanja na brojaču kopija (ispisa).

**Odabrani ponuditelj je dužan isporučiti unajmljene fotokopirne aparate na lokaciju Naručitelja te ih dovesti u stanje pune funkcionalnosti, odnosno potpune tehničke ispravnosti najkasnije do 10. siječnja 2025.**

**Odabrani ponuditelj je dužan isporučiti i ugraditi svu naručenu robu (toneri, tinte, waste containteri i sl.) najkasnije u roku od 72 (sedamdeset dva) sata od izdavanja naloga za dostavom iste od strane Naručitelja.** Nalog za dostavu može se izdati usmenim ili pisanim putem (telefonski, dopisom, putem elektronske pošte i sl.).

Sva ponuđena roba mora biti isporučena tehnički ispravna i bez ikakvih oštećenja. Naručitelj zadržava pravo odbiti preuzimanje robe koja je isporučena u stanju različitom od navedenog.

**Odabrani ponuditelj je obvezan, u roku od 15 (petnaest) dana od dana potpisivanja okvirnog sporazuma, dostaviti Naručitelju jamstvo za uredno ispunjenje okvirnog sporazuma, u iznosu od 10% (deset posto) vrijednosti okvirnog sporazuma (bez PDV-a).** Oblik jamstva iodredbe vezane za naplatu istog propisani su točkom 20. ovog Poziva.

CPV oznaka: 30121000 - Oprema za fotokopiranje i termičko kopiranje.

1. **MJESTO IZVRŠENJA PREDMETA NABAVE:**

Poslovni prostori Naručitelja (Prikešte 13, naselje Omišalj) te poslovni prostori odabranog ponuditelja.

1. **VRSTA I TRAJANJE OKVIRNOG SPORAZUMA/UGOVORA O NABAVI**

Temeljem provedenog postupka sklopit će se okvirni sporazum o nabavi roba s jednim gospodarskim subjektom koji odabranog ponuditelja obvezuje na sklapanje godišnjih ugovora.

Okvirni sporazum se sklapa na razdoblje od 1. siječnja 2025. do 31. prosinca 2026. te se temeljem istog planira sklapanje 2 (dva) godišnja ugovora.

Okvirni sporazum stupa na snagu s danom potpisa posljednje sporazumne strane.

1. **NAČIN, ROKOVI I UVJETI PLAĆANJA**

Obračun naknade za predmet nabave vršit će se na mjesečnoj bazi, temeljem stvarno realiziranih količina troškovničkih stavki i primjenom jediničnih cijena iz Troškovnika.

Plaćanje će se izvršiti u roku od 30 dana od dana zaprimanja valjanog elektroničkog računa (eRačuna) kojem odabrani ponuditelj obvezno prilaže evidenciju stanja na brojaču kopija (ispisa) fotokopirnih aparata za mjesec na koji se račun odnosi.

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani Ponuditelj je u obvezi izdavati i slati elektroničke račune (eRačune) i prateće isprave Naručitelju u strukturiranom elektroničkom formatu i sukladno europskoj normi, na e-adresu: ana.cetina@omisalj.hr.

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Popunjena, potpisana i pečatom ovjerena** **Tehnička specifikacija** **ponuđene robe**

Tehnička specifikacija ponuđene robe (u daljnjem tekstu: Tehnička specifikacija) mora biti u cijelosti popunjena, potpisana od strane ovlaštene osobe ponuditelja i ovjerena pečatom. Nije dopušteno upisivanje dodatnih ili izbacivanje pojedinih dijelova Tehničke specifikacije. Ako ponuditelj ne ispuni sve tražene stavke iz Tehničke specifikacije ili promijeni tekst Tehničke specifikacije, takva Tehnička specifikacija smatrat će se nepotpunom i nevažećom. Obrazac Tehničke specifikacije stavlja se na raspolaganje ponuditeljima kao Prilog 3. ovog Poziva.

* 1. **Tehnička dokumentacija ponuđene robe**

Ponuditelj je obvezan ponudi priložiti dokumentaciju kojom dokazuje da ponuđena roba zadovoljava minimalne uvjete propisane Tehničkom specifikacijom (tehnička specifikacija proizvođača, tehnički list, upute za montažu ili drugi jednakovrijedan dokument). Tražena dokumentacija može biti na engleskom jeziku. **U slučaju da Naručitelj iz dostavljene dokumentacije ili drugih javno dostupnih izvora niti nakon pojašnjenja ponuditelja nije u mogućnosti utvrditi da ponuđena roba odgovara uvjetima definiranima Tehničkom specifikacijom ponuda će biti odbačena kao neprihvatljiva.**

* 1. **Potvrda Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20 i 114/22), dospjeli porezni dug koji ne prelazi iznos od 1,33 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik. Izuzetak od navedenog je dokumentacija iz točke 12.5. ovog Poziva, koja može biti na engleskom jeziku te je nije potrebno prevoditi.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti okvirni sporazum zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

|  |
| --- |
| **OPĆINA OMIŠALJ** **Prikešte 13****51513 Omišalj****Predmet nabave: Najam fotokopirnih uređaja u 2025. i 2026. godini****Ev. br. nabave: 75/24****NE OTVARATI** |

* na poleđini ili u gornjem lijevom kutu omotnice potrebno je naznačiti sljedeće:

|  |
| --- |
| **< Naziv i adresa Ponuditelja / članova zajednice gospodarskih subjekata>** |

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

Naručitelj je sukladno odredbama Uredbe o uredskom poslovanju („Narodne novine“ broj 75/21) evidentirati dospjela pismena i druge dokumente u informacijskom sustavu uredskog poslovanja („ePisarnici“) u digitalnom obliku. **Slijedom navedenog, svaki od ponuditelja je dužan ponudu, osim u fizičkom obliku (u zatvorenoj omotnici), dostaviti i u digitalnom obliku, i to u formi skena izvornika ponude u .pdf formatu.**

Ponuda u digitalnom obliku dostavlja se Naručitelju na jedan od sljedećih načina:

* elektroničkom poštom, na e-mail adresu kristijan.loncaric@omisalj.hr, **isključivo po isteku roka za dostavu ponuda.** Naručitelj neće snositi odgovornost u slučaju preranog uvida u ponudu ukoliko je ista dostavljena prije isteka roka za dostavu ponuda
* kao prilog ponudi u fizičkom obliku, u kojem slučaju se sken ponude učitava na prikladni medij (CD/DVD/USB stick) koji se dostavlja u zatvorenoj omotnici zajedno s ponudom. S obzirom da se u spomenutom slučaju dostavljeni medij smatra dijelom ponude, Naručitelj ga neće vratiti ponuditelju po dovršetku postupka, odnosno isti će biti trajno pohranjen u arhivu Naručitelja.
1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**30. prosinca 2024. do 13:00.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 30. prosinca 2024. u 13:00 u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Naručitelj će nakon donošenja Obavijesti o odabiru ponovno rangirati ponude sukladno kriteriju za odabir, ne uzimajući u obzir ponudu prvotno odabranog ponuditelja, te na temelju kriterija za odabir donijeti novu Obavijest o odabiru ili, ukoliko za to postoje opravdani razlozi, poništiti predmetni postupak nabave, ako prvotno odabrani ponuditelj:

* odustane od svoje ponude
* odbije potpisati okvirni sporazum
* ne dostavi jamstvo za uredno ispunjenje okvirnog sporazuma.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru najpovoljnije ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom Ponuditelju na dokaziv način u roku od 15 dana od isteka roka za dostavu ponuda.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **JAMSTVO ZA UREDNO ISPUNJENJE OKVIRNOG SPORAZUMA:**

Odabrani ponuditelj je obvezan, **u roku od** **15 (petnaest) dana od dana potpisivanja okvirnog sporazuma,** dostaviti Naručitelju jamstvo za uredno ispunjenje okvirnog sporazuma, u iznosu od 10% (deset posto) vrijednosti okvirnog sporazuma (bez PDV-a).

**Jamstvo za uredno ispunjenje okvirnog sporazuma Naručitelj može naplatiti u cjelokupnom iznosu, za neizvršavanje i/ili neuredno izvršavanje obveza iz okvirnog sporazuma, i to:**

* ukoliko odabrani ponuditelj odbije potpisati pojedinačni ugovor o nabavi koji je u skladu s ovim okvirnim sporazumom i ovim Pozivom
* ukoliko se odabrani ponuditelj ne pridržava bilo kojeg od rokova propisanih točkom 7. ovog Poziva
* ukoliko odabrani ponuditelj odbija izvršiti obveze iz okvirnog sporazuma u skladu s nalogom Naručitelja
* ukoliko odabrani ponuditelj, usprkos pisanom upozorenju Naručitelja, opetovano ne izvršava ili neuredno izvršava svoje obveze proizašle iz okvirnog sporazuma
* ukoliko odabrani ponuditelj ne poštuje odredbe prisilnih propisa kojima se regulira područje predmeta okvirnog sporazuma
* ukoliko odabrani ponuditelj napravi težak profesionalni propust pri realizaciji posla
* ukoliko je odabrani ponuditelj izgubio pravnu ili poslovnu sposobnost, a nije dostavio dokaz o tome da je istu ponovno stekao ili produljio
* ukoliko je odabranom ponuditelju od strane nadležnog tijela izdana zabrana obavljanja djelatnosti koja se odnosi na realizaciju predmeta nabave
* u drugim slučajevima koji će biti naknadno regulirani okvirnim sporazumom.

**Jamstvo za uredno ispunjenje okvirnog sporazuma Naručitelj može naplatiti:**

* na ime naknade štete koja je nastala kao posljedica neizvršenih obveza iz okvirnog sporazuma, u visini iznosa stvarno isporučenih roba ili realiziranih usluga po trećem izvršitelju s uključenim PDV-om, a kojeg je Naručitelj bio primoran angažirati. Ukoliko iznos naplaćenog jamstva ne bude dostatan za namirenje nastale štete, Naručitelj zadržava pravo potraživati od odabranog ponuditelja nepodmireno do visine ukupno nastale štete
* u drugim slučajevima koji će biti naknadno regulirani okvirnim sporazumom.

Odabrani ponuditelj dostavlja Naručitelju jamstvo za uredno ispunjenje okvirnog sporazuma u jednom od sljedećih oblika:

* **Zadužnica:** izdana na propisanom obrascu, u korist Naručitelja, potvrđena (solemnizirana) kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/12, 82/17 i 154/22)
* **Bjanko zadužnica:** izdana na propisanom obrascu, u korist Naručitelja, potvrđena (solemnizirana) kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/12, 82/17 i 154/22)
* **Bankarska garancija:** izdana za otklanjanje nedostataka u jamstvenom roku, s klauzulama „neopozivo“, „bezuvjetno“, „plativo na prvi poziv“ i „bez prava prigovora“, s rokom važenja 30 (trideset) dana duljim od isteka okvirnog sporazuma.
* **Uplata novčanog pologa na račun Naručitelja,** IBAN: HR9124020061830100009, Model HR68, Poziv na broj: 9016-OIB ponuditelja, Opis plaćanja: Jamstvo za uredno ispunjenje okvirnog sporazuma - 75/24, BIC (SWIFT) CODE: ESBCHR22.
1. **POVJERLJIVOST PODATAKA TE JAVNA OBJAVA OKVIRNOG SPORAZUMA, UGOVORA O NABAVI SKLOPLJENIH TEMELJEM OKVIRNOG SPORAZUMA I PONUDE:**

Naručitelj se internim aktima obvezao da će javno objavljivati (među ostalim) podatke o svim sklopljenim okvirnim sporazumima i ugovorima o nabavi te njihovoj realizaciji na mrežnoj stranici „Transparentnost“, dostupnoj na poveznici <https://omisalj.transparentor.org/>.

Slijedom navedenog, smatrat će se da je svaki gospodarski subjekt koji podnese ponudu u sklopu predmetnog postupka nabave, ukoliko bude odabran kao najpovoljniji ponuditelj u istom, suglasan s javnom objavom sklopljenog okvirnog sporazuma te ugovora o nabavi sklopljenih temeljem okvirnog sporazuma na prethodno navedenoj mrežnoj stranici, koja objava može dodatno uključivati i sastavne dijelove okvirnog sporazuma te ugovora (poput ponude odabranog ponuditelja), dodatke okvirnom sporazumu i ugovoru/ima, kao i pripadajuće podatke o realizaciji okvirnog sporazuma i ugovora (npr. računi, otpremnice, zapisnici, podaci o izvršenim uplatama te sva druga relevantna dokumentacija).

1. **PRILOZI:**
2. Obrazac Ponudbenog lista
3. Obrazac Troškovnika
4. Obrazac Tehničke specifikacije ponuđene robe.

 **PROČELNICA**

**Maja Mahulja, dipl. oec., v.r.**